حسن بن صالح نے خیر القرون کا وہ پُر بہار زمانہ پایا تھا،جب قریہ قریہ اجلہ تابعین کی نواسنجیوں سے پُر شورتھا،پھر کوفہ تو ہمیشہ ہی سے علم کا مرکز اور علما کا منبع رہا ہے حسن بن صالح نے بھی اس عہدِ سعادت کی بہاروں سے اپنے دل و دماغ کو معطر کیا تابعین کرام کی ایک بڑی جماعت سے انھیں فیض صحبت حاصل ہوا ، ممتاز اساتذہ میں ان کے والد صالح بن صالح کے علاوہ ابو اسحاق سبیعی ، عمروبن دینار ، عاصم الاحول ، عبد اللہ بن محمد بن عقیل ، اسماعیل السدی ، عبد العزیز بن رفیع ، محمد بن عمرو بن علقمہ ، لیث بن ابی سلیم ، منصور بن المعتمر ، سہیل بن ابی صالح ، سلمہ بن کہیل ، سعید بن ابی عروبہ ، سماک بن حرب ، عبد اللہ بن دینار کے نام لائق ذکر ہیں ۔
Entity: سعید — Type: /person